|  |  |
| --- | --- |
|  |  *See artikkel räägib riigist; ansambli kohta vaata artiklist Saudi-Araabia (ansambel)* |

---

**Saudi Araabia** (araabia keeles السعودية; *as-Saʿūdīyah*, ametlikult **Saudi Araabia Kuningriik** (لمملكة العربية السعودية; *al-Mamlakah ʿArabīyah as-Saʿūdīyah*)) on riik Lähis-Idas Araabia poolsaarel.

Saudi Araabia pindala on ligikaudu 2 150 000 km², mis teeb sellest geograafiliselt suurima iseseiseva riigi Lähis-Idas, Alžeeria järel teine suurima Araabia maa, suuruselt viienda riigi Aasias ja kaheteistkümnda kogu maailmas. Põhjas piirneb riik Jordaania ja Iraagiga, kirdes Kuveidiga, idas Qatari, Bahreini ja Araabia Ühendemiraatidega, kagus Omaani ja Lõunas Jeemeniga. Saudi Araabia on ainuke riik, mille rannikualad ulatuvad Punasest merest (läänes) Pärsia laheni (idas). Riigis elas 2018. aasta seisuga umbes 33 000 000 inimest, kellest ligi pooled on alla 25 aasta vanad.

Tänapäeva Saudi Araabia territoorium koosnes ajalooliselt neljast piirkonnast: Al-Ḩijāz, Najd, Al-Aḥsāʾ ja ‘Asīr. Kaasaegse Saudi Araabia ajaloo alguspunktiks võib lugeda Saudi Araabia Kuningriigi asutamist 1932. aastal, mil ‘Abd al-‘Azīz Āl Sa‘ūd ehk Ibn Saudina liitis 1902. aastal alanud järjestikuste vallutustega kõik neli piirkonda ühtseks riigiks. Kuningriigis kehtib islamistlik absoluutne monarhia ja seda valitseb Saudi dünastia.

Riigis asuvad kaks islami kõige pühamat paika: Meka Suur mošee (*al-Masjid al-Ḥarām*) ja Prohveti mošee (*Masjid al-Nabawi*). Ametlikuks riigikeeleks on araabia keel.

Saudi Araabiat peetakse rahvusvaheliselt nii regionaalseks kui ka keskmiseks võimuks. Riik on 2017. aasta seisuga USA järel maailma teine suurim naftatootja ja 2014. aasta seisuga maailma suurim nafta eksportija ja perioodil 2015-2019 maailma suurim relvaimportija (12%). Saudi Araabia on ÜRO, Islami Koostöö Organisatsiooni, G20, Pärsia lahe Araabia riikide koostöönõukogu ja OPEC-i liige.

Rahvastik
---------

### Religioon

Rahvastikust 85% on sunniite, šiiite on 15%.

### Haldusjaotus

Saudi Araabia provintsid
Saudi Araabia jaguneb halduslikult 13 provintsiks:

|  |  |
| --- | --- |
| 1. Al-Bāḩah' provints
2. Al-Ḩudūd ash-Shamālīyah' provints
3. Al-Jawfi provints
4. Mediina provints
5. Al-Qaşīmi provints
6. Ar-Riyāḑi provints
7. Ash-Sharqīyah' provints
8. ‘Asīri provints
9. Ḩā’ili provints
10. Jīzāni provints
11. Meka provints
12. Najrāni provints
13. Tabūki provints
 |  |

Viited
------

1. ↑  Maailmapanga andmebaas, vaadatud 21.10.2018.
2. ↑  Maailmapanga andmebaas, vaadatud 27.05.2019.
3. ↑  Glen Carey & Dana El Baltaji (25. juuni 2018). "Saudi Arabia's Shift". *The Washington Post* (inglise keeles). Originaali arhiivikoopia seisuga 25. märts 2019. Vaadatud 25. märts 2019.`{{netiviide}}`: CS1 hooldus: tundmatu keel (link)
4. ↑  Madawi Al-Rasheed (2013). *A Most Masculine State: Gender, Politics and Religion in Saudi Arabia*. lk 65. ISBN 978-0-521-76104-8.
5. ↑  Barry Buzan (2004). *The United States and the Great Powers*. Cambridge: Polity Press. lk 71. ISBN 978-0-7456-3375-6.
6. ↑  "FREQUENTLY ASKED QUESTIONS" (inglise keeles). U.S. Energy Information Administration. Vaadatud 25. märts 2019.`{{netiviide}}`: CS1 hooldus: tundmatu keel (link)
7. ↑  "COUNTRY COMPARISON :: CRUDE OIL - EXPORTS". *The World Factbook* (inglise keeles). Luure Keskagentuur. Originaali arhiivikoopia seisuga 2. detsember 2017. Vaadatud 25. märts 2019.`{{netiviide}}`: CS1 hooldus: tundmatu keel (link)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Saudi Araabia** |

 Saudi Araabia – kasutusnäited, päritolu, sünonüümid ja tõlked Vikisõnastikus
* Riigi ametlik koduleht (inglise keeles)


Aasia maad

**Iseseisvad riigid:** Afganistan | Araabia Ühendemiraadid | Armeenia | Aserbaidžaan | Bahrein | Bangladesh | Bhutan | Brunei | Egiptus | Filipiinid | Gruusia | Hiina koos Macau ja Hongkongiga | Ida-Timor | Iisrael | India | Indoneesia | Iraak | Iraan | Jaapan | Jeemen | Jordaania | Kambodža | Kasahstan | Katar | Kuveit | Kõrgõzstan | Küpros | Laos | Liibanon | Lõuna-Korea | Malaisia | Maldiivid | Mongoolia | Myanmar | Nepal | Omaan | Pakistan | Põhja-Korea | Saudi Araabia | Singapur  | Sri Lanka | Süüria | Tadžikistan | Tai | Türgi | Türkmenistan | Usbekistan | Venemaa | Vietnam  

 **Tunnustamata riigid ja okupeeritud alad:** Abhaasia | Golani kõrgendikud | Lõuna-Osseetia | Mägi-Karabahh | Palestiina | Põhja-Küpros | Taiwan | Tiibet

  Aafrika maad | **Aasia maad** | Austraalia ja Okeaania maad | Ameerika maad | Euroopa maad